Projektas

PRIENŲ RAJONO savivaldybės TARYBA

SPRENDIMAS

DĖL nekilnojamojo turto, esančiO vytauto g. 35, Prienų m., NUOMOS viešo KONKURSO BŪDU

Nr.

Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 15 straipsnio 8 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašu ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis 2021 m. balandžio 29 d. sprendimu Nr. T3-116 „Dėl Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašo ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“, Prienų rajono savivaldybės taryba nusprendžia:

1.	Išnuomoti viešo konkurso būdu 10 metų Prienų rajono savivaldybei nuosavybės teise priklausančias ir šiuo metu Prienų kultūros ir laisvalaikio centro patikėjimo teise valdomas negyvenamąsias patalpas – virtuvės ir kavinės patalpas (su baldais), kurių indeksai: 1-9, plotas 2,00 kv. m; 1-10, plotas 3,12 kv. m; 1-11, plotas 5,59 kv. m; 1-21, plotas 14,23 kv. m, 1-22, plotas 6,57 kv. m; 1-23, plotas 1,63 kv. m; 1-24, plotas 1,09 kv. m; 1-25, plotas 1,85 kv. m; 1-26, plotas 5,13 kv. m; 1-27, plotas 13,55 kv. m; 1-28, plotas 7,94 kv. m; 1-29, plotas 3,00 kv. m; 1-30, plotas 62,55 kv. m; 1-31, plotas 37,00 kv. m, ir atitinkamą dalį bendrojo naudojimo patalpų, kurių indeksai: 1-1, plotas 13,62 kv. m; 1-3, plotas 365,29 kv. m; 1-5, plotas 112,70 kv. m, iš viso 220,45 kv. m (nekilnojamojo turto kadastro ir registro byloje pastatas pažymėtas 1C2p, unik. Nr. 6999-2001-8010, reg. Nr. 44/13026970), esančias Vytauto g. 35, Prienų m.

2.	Nustatyti pradinį turto nuompinigių dydį:

2.1.	patalpų – 0,52 Eur už 1 kv. m;

2.2.	kavinės baldų – 163,50 Eur per mėnesį.

3.	Nustatyti, kad turtas išnuomojamas maitinimo veiklai vykdyti.

4.	Patvirtinti šias specialiąsias konkurso sąlygas:

4.1.	Nuomininkas įsipareigoja nekeisti nuomojamų patalpų interjero, nekabinti reklamos be Nuomotojo sutikimo;

4.2.	Nuomininkas, vykdydamas kavinės veiklą, užtikrina Prienų kultūros ir laisvalaikio centro lankytojų aptarnavimą vykstančių renginių metu tik pagal iš anksto suderintą mėnesio planą. Taip pat pagal atskirą susitarimą raštu lankytojų aptarnavimą bendrojo naudojimo patalpose;

4.3.	Nuomininkas moka už pastato apsaugą ir draudimą proporcingai užimamam plotui pagal Prienų kultūros ir laisvalaikio centro pateiktą sąskaitą. Nuomotojui pateikia sąrašą darbuotojų, įgaliotų įjungti (išjungti) patalpų signalizaciją (darbuotojų asmens duomenys (vardas, pavardė, telefono numeris) perduodami pastatą prižiūrinčioms saugos tarnyboms);

4.4. po Prienų kultūros ir laisvalaikio centro darbo valandų kavinė gali veikti ir naudotis šiais įėjimais: šoniniu – pietiniu ir iš kiemo pusės – vakariniu.

5. Pavesti Prienų rajono savivaldybės administracijos direktoriui teisės aktų nustatyta tvarka organizuoti sprendimo 1 punkte nurodyto turto viešą nuomos konkursą.

6.	Įgalioti Prienų rajono savivaldybės administracijos direktorių pasirašyti Savivaldybės turto nuomos sutartį ir turto perdavimo–priėmimo aktą su konkurso laimėtoju.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras